পরিব্যাক্তি ডিএনএ-র কোথায় কিভাবে হলো তার উপর নির্ভর করে সেটা পরজীবির জন্য ভালো করবে না ক্ষতিকর হবে। যদি কোন ফ্লু ভাইরাসে পরিব্যক্তি হয়ে ভাইরাসটি এতই ভয়ানক হয় যে আক্রান্ত রোগী চলাফেরা বন্ধ করে দিয়ে দ্রুত মারা যায়, তাহলে ওই ভাইরাসটির পক্ষে অন্য পোষক দেহে সংক্রমণের সম্ভাবনা অনেক কম। সেক্ষেত্রে ফ্লু ভাইরাসের জনপুঞ্জ থেকে ওই ভয়ানক পরিব্যাক্তিধারী ভাইরাসরা উধাও হয়ে যাবে। যদি পরজীবির কোন পরিব্যক্তি ওর বাহকের আচরণ ভালোর দিকে প্রভাবিত করে তাহলে সেই পরিব্যক্তিধারী পরজীবি সহজেই ছড়িয়ে পড়বে। ঠিক তেমনি বোলতা যদি এমন কোন পরিব্যক্তি অর্জন করে যার ফলে আক্রান্ত গুবরেপোকা গুটির দেহরক্ষী হয়ে থাকতে বাধ্য হয়, তাহলে বোলতার ওই পরিব্যক্তিধারী বংশধরেরা জনপুঞ্জে প্রতিষ্ঠা লাভ করবে। কারণ বোলতার বংশধরদের মধ্যে খুব কম সংখ্যকই তখন সাম্ভাব্য শত্রুর আক্রমণে মারা যাবে।